section_heading: Životopis
paragraph_text: Rodio se je u Starom Gradu na Hvaru. Upisao je studij prava u Padovi. U Gorici je bio ravnateljem liceja. Zatim je 14 godina obnašao dužnost gradonačelnika Starog Grada. Područje znanstvena zanimanja bila mu je antička arheologija. Skupljao je ilirske i grčke novce te prepisivao natpise iz Salone. Znanstvene i stručne članke iz arheologije objavio je u zadarskim listovima Dalmazia i Gazzetta di Zara te u rimskome Bullettino dell’Istituto di Corrispondenza Archeologica. Spada u prve Hrvate koji su bili članovi Arheološkoga instituta u Rimu, bečkoga Središnjega povjerenstva za čuvanje starina i bio je član Društva za jugoslavensku povjestnicu i starine. Nižetić i Ivan Antun Botteri (Gian Antonio Botteri) (1822. – 1896.). ponajviše su pridonijeli prikupljanju brojne muzejske građe Muzeja dominikanskog samostana Sv. Petra Mučenika u Starom Gradu. Sestra Marijanka bila je udana za liječnika i posjednika Petra Ostojića.<ref>STARI GRAD – Bivša zgrada gospodarske »Vjetrenjača-mlin«  Topohvar. 16. svibnja 2013. Pristupljeno 20. travnja 2020.<ref> DOL – Zgrada »Ostojića mlin« Topohvar. 14. svibnja 2012. Pristupljeno 19. kolovoza 2020.